CELEX: 62013CN0354
Language: sl
Date: 2013-06-27 00:00:00
Title: Zadeva C-354/13: Predlog za sprejetje predhodne odločbe, ki ga je vložilo Retten i Kolding, Civilretten (Danska) 27. junija 2013 – FOA, ki zastopa Karstena Kaltofta proti občini Billund

31.8.2013   
            
            
               SL
            
            
               Uradni list Evropske unije
            
            
               C 252/22
            
         Predlog za sprejetje predhodne odločbe, ki ga je vložilo Retten i Kolding, Civilretten (Danska) 27. junija 2013 – FOA, ki zastopa Karstena Kaltofta proti občini Billund
   (Zadeva C-354/13)
   2013/C 252/37
   Jezik postopka: danščina
   
      Predložitveno sodišče
   
   Retten i Kolding, Civilretten
   
      Stranki v postopku v glavni stvari
   
   
      Tožeča stranka: FOA, ki zastopa Karstena Kaltofta
   
      Tožena stranka: občina Billund
   
      Vprašanja za predhodno odločanje
   
   
               1.
            
            
               Ali je diskriminacija zaradi debelosti na trgu dela na splošno ali zlasti, če diskriminira delodajalec v javnem sektorju, v nasprotju s pravom Unije, kot na primer pride do izraza v členu 6 Pogodbe o Evropski uniji, ki obravnava temeljne pravice?
            
         
               2.
            
            
               Ali se lahko morebitna prepoved diskriminacije zaradi debelosti na podlagi prava Unije neposredno uporablja v razmerju med danskim državljanom in njegovim delodajalcem, ki je javni organ?
            
         
               3.
            
            
               Ali je treba, če bo Sodišče razsodilo, da v Evropski uniji obstaja prepoved diskriminacije zaradi debelosti na trgu dela na splošno ali zlasti, če diskriminira delodajalec v javnem sektorju, preizkus, ali je bilo kršeno morebitno načelo prepovedi diskriminacije zaradi debelosti, po potrebi opraviti na podlagi deljenega dokaznega bremena, tako da je treba za učinkovito izvrševanje prepovedi v primerih, v katerih obstaja očiten primer diskriminacije, dokazno breme premakniti nazaj na toženega delodajalca (glej uvodno izjavo 18 Direktive Sveta 97/80/ES (1) z dne 15. decembra 1997 o dokaznem bremenu v primerih diskriminacije zaradi spola)?
            
         
               4.
            
            
               Ali lahko debelost obravnavamo kot eno od hendikepiranosti, za katere velja varstvo Direktive Sveta 2000/78/ES (2) z dne 27. novembra 2000 o splošnih okvirih enakega obravnavanja pri zaposlovanju in delu, in katera merila so po potrebi odločilna za to, da je oseba, ki je debela, konkretno zavarovana s prepovedjo diskriminacije zaradi hendikepiranosti, ki jo določa ta direktiva?
            
         
      (1)  UL, posebna izdaja v slovenščini, poglavje 5, zvezek 3, str. 264.
   
      (2)  UL, posebna izdaja v slovenščini: poglavje 5 zvezek 4 str. 79.